Davis KelvinHon KELVIN DAVIS (Minister for Māori Crown Relations: Te Arawhiti): Tēnā koe e Te Māngai o Te Whare. Ko tāku hiahia kia kōrero ai tēnei ki roto i Te Reo Māori. Ko tāku hiahia kia mōhio ai te motu whānui e taea ana te kōrero ngā kaupapa katoa i roto i Te Reo Māori.Ko tāku atu ki tērā mema kātahi anō ka heke iho i tana tūru me heke iho ia i tana hoiho. E mōhio ana tātou i ngā raruraru kua pāngia ki tērā o ngā pāti i tērā tau; i hea rātou i tērā wā? Kei hea te pūrongo e pā ana ki tērā mema e noho mokemoke ana kei muri rā? Kei hea te kōrero e pā ana ki tērā o ngā Minita kua pana atu ki waho o Te Whare Pāremata i te wā o Hone Kī? E mōhio ana tātou ki ngā kōhimuhimu e pā ana ki tō rātou pāti engari e tū ana ia hei whakahē i a mātou me ngā mahi kua mahingia e ai ki ngā kōhimuhimu. Ehara tēnā e tika ana. Me heke iho ia i tana hoiho teitei.Ko tēnei pāti tēnei Kāwanatanga e anga atu ana ki ngā kaupapa taimaha kua mahue e rātou i te wā ko rātou Te Kāwanatanga. Kua mahue mai rātou i ngā tini take taimaha mā mātou hei whakatikatika pēnei i te kāinga koretanga pēnei i te rawakoretanga o ngā tamariki pēnei i ngā hōhipera e pākarukaru ana. Mōhio ana tātou ki ngā kōrero e pā ana ki ngā tūtae i rērere ai ki roto i ngā pātū o ngā hōhipera. Nā rātou i mahue tērā kaupapa mā mātou o tēnei taha hei whakatikatika. Me mihi hoki ki Te Minita mō ngā take Hauora mō tana mahi hei whiwhinga rongoā mō rātou e mate ana e pāngia ana e te mate pukupuku.Te mate hinengaro: ko mātou e anga ana tō mātou titiro ki a rātou e taimaha ana e pāngia ana e wērā mate taimaha arā ko te mate hinengaro. Ko ngā tāngata e whakamate ana i a rātou anō. Inanahi rā kua whakapāhotia tō mātou rautaki hei āwhinatia rātou kia haukotia ai tērā āhuatanga ki roto o Aotearoa.Kua huri hoki mātou ki te whakatikatika i ngā awaawa te wai Māori e whakaparungia ana nā tērā taha o Te Whare. Kīhai rātou i anga tō rātou titiro ki tēnei kaupapa he kaupapa e ngākaunui ana ki Te Ao Māori. He nui ngā paru e whiu ana mātou ki runga i ō tātou whenua kei roto i ngā awaawa kei roto i te moana kei runga i te rangi. Me mutu wērā mahi te whakaparuparu i tō tātou taiao.Wēnei wētahi o ngā kaupapa taimaha kua mahuetia e tērā taha engari ko tāna hiahia kia maka te paru ki tēnei taha i runga i te tūmanako ko wētahi ka piri ki te paraikete. He mahi taurekareka te mahi o tērā pāti o tērā kaikōrero i mua i ahau.Kua anga hoki mātou ki ngā take mātauranga. Ko tō mātou hiahia kia whakanuitia i Te Wiki o Te Reo Māori. Nā reira koia he tini ngā mahi kua mahingia e tēnei taha o Te Whare hei hāpai i Te Reo Māori kia rangona kia kōrerohia Te Reo Māori puta noa i te motu. Pērā i Te Ahu o te Reo: kua kōrerotia e au ngā take e pā ana ki Te Ahu o te Reo i roto i ngā pātai kua whiua mai ki ahau i te ahiahi nei. Ko Te Ahu o te Reo ko tō mātou whāinga mō tērā kaupapa kia tuituia ai Te Reo Māori kei roto i ngā karaehe katoa o te motu ā te tau 2025. Ko tō mātou hiahia kia rongo ngā tamariki katoa i roto i ngā kura tuatahi i Te Reo Māori. Te Kawa Matakura he kaupapa anō nā mātou i whakatūria he kaupapa wānanga i Te Reo Māori i ngā mātauranga Māori nā Te Kāwanatanga mai rā anō kua pēhi ki raro. Ko tō mātou hiahia kia hāpai ake i te mātauranga Māori mō ngā uri e haere mai ana.Ko te kōhanga reo hoki: e $32 miriona tāra nā mātou hei āwhinatia i ngā kōhanga reo kia tautokongia ō rātou mahi kia pūāwai Te Reo Māori kei roto i ngā kōhungahunga kia pūāwai Te Reo Māori i ngā kura kaupapa. Ka mutu ngā tamariki i ngā kōhanga reo ka haere rātou ki ngā kura kaupapa. Ko tō mātou hiahia kia pūāwai Te Reo Māori kei roto i wērā o ngā kura.Ko tō mātou hiahia kia pūāwai Te Reo Māori ahakoa ki hea ahakoa ki a wai. E Te Māngai tēnā rā koe.[My greetings to you Mr Speaker. My desire is that this be said in the Māori language. My desire is that the entire country be aware that we can speak about all subjects in the Māori language.What I've got to say to that member who just got off her chair is that she needs to get off her high horse. We are aware of the problems that afflicted that party last year; where were they then? Where is the report about that member who is now alone at the back there? Where is the statement about the Minister that was removed from Parliament in the time of John Key? We are aware of rumours about their party but now she stands to disagree with our actions and the work we have done all based on allegations. That is not right. She needs to get off her high horse.This party this Government is addressing the substantial issues that were left to us by them for us to correct like homelessness child poverty dilapidated hospitals. We are aware of the information about sewage flowing down the walls. That is the legacy that they left to us on this side of the House to correct. We must acknowledge the Minister of Health and the work done to provide medication for cancer sufferers.Also mental health: we are also turning our focus to those with mental health issues including those who are contemplating committing suicide. Yesterday we announced our strategy to support them and to prevent such actions in New Zealand.We are also focusing on improving freshwater quality which declined under that side of the House. They were not interested in this issue which is a major issue for Māori. There is a large amount of pollution all over our lands our waterways our oceans and in the very air. This must stop the pollution of our environment.These are some of the major issues that are left to us by that side. But what she wants to do is continue slinging mud at this side in the hope that some of it sticks to the blanket. That is an unworthy act the actions of that party and that particular speaker prior to me.We are also addressing education issues. We want to celebrate Te Wiki o Te Reo Māori. There is a lot of work that has been done by this side of the House to promote Te Reo Māori so that it is heard and spoken all across the country. For example Te Ahu o te Reo: I have spoken about Te Ahu o te Reo programme in my answers to questions that were directed to me this afternoon. Our goal for Te Ahu o te Reo is that the Māori language be integrated into all classrooms by the year 2025. We want all primary school children to hear the Māori language. Te Kawa Matakura is another programme that we established for the in-depth study of the Māori language and culture something that successive Governments have suppressed. We want to elevate Māori knowledge for the future generations.Also kōhanga reo: we dedicated $32 million dollars to support kōhanga reo and their work so that Te Reo Māori flourishes with our young children so that the language flourishes in Māori language immersion schools. Furthermore the children in kōhanga reo go on to kura kaupapa Māori and we want Te Reo Māori to flourish in those schools. Our desire is for Te Reo Māori to flourish everywhere and in everyone. Thank you Mr Speaker.]